# data[].attributes.body
ชื่อ-สกุล : นางสาวปวิชญา บุตรสงกา
รหัสนักศึกษา : 63040102125
คณะครุศาสตร์ สาขาวิชาภาษาอังกฤษ ชั้นปีที่ 2 มหาวิทยาลัยราชภัฏอุดรธานี

# data[].attributes.headline
สุนัข : โกลเด้น รีทรีฟเวอร์

# data[].attributes.subject
สุนัข : โกลเด้น รีทรีฟเวอร์

# data[].attributes.body
สุนัขโกลเด้น รีทริฟเวอร์ นั้นเป็นสุนัขที่เป็นมิตรและนิสัยดีเป็นอันดับต้นๆ ในบรรดาสุนัขทั้งหมด แต่เดิมสุนัขโกลเด้น รีทริฟเวอร์ ถูกปรับปรุงพันธุ์มาเพื่อเป็นผู้ช่วยของบรรดาผู้ที่ชื่นชอบการล่านกเป็ดน้ำ สุนัขพันธุ์นี้จึงค่อนข้างแอคทีฟ และมีพลังงานสูง มีนิสัยชอบคาบ รวมถึงกัดแทะสิ่งของต่างๆนอกจากจะเป็นผู้ช่วยที่ดีในเกมกีฬาแล้ว สุนัขโกลเด้น รีทริฟเวอร์ ยังทำหน้าที่เป็นสมาชิกครอบครัวได้อย่างดีเยี่ยมสุนัขพันธุ์นี้ชอบเป็นที่รักและจุดสนใจของผู้คน ชอบอ้อนเอาใจเจ้าของ เรียกได้ว่าเป็นสุนัขที่ชอบเข้าสังคมที่สุด จึงแทบไม่มีปัญหาในการอยู่ร่วมกับคนหรือสิ่งมีชีวิตชนิดอื่นเลย แต่ในทางกลับกันการที่ปล่อยโกลเด้น รีทริฟเวอร์ไว้ตัวเดียว อาจทำให้สุนัขรู้สึกเหงา และอาจนำไปสู่ปัญหาพฤติกรรมบางอย่าง เช่น การกัดแทะเฟอร์นิเจอร์ เป็นต้น

# data[].attributes.attachment_link.title
โกลเด้นริทรีฟเวอร์ สุนัขนักเข้าสังคม คนที่คิดจะเลี้ยงควรรู้ !!

# data[].attributes.headline
สุนัข : เยอรมันเชพเพิร์ด

# data[].attributes.subject
สุนัข : เยอรมันเชพเพิร์ด

# data[].attributes.body
สุนัขพันธุ์เยอรมันเชพเพิร์ด (German Shepherd) หรือที่รู้จักกันในชื่ออัลเซเชี่ยน เป็นสุนัขสายพันธุ์ขนาดใหญ่ที่มีต้นกำเนิดมาจากประเทศเยอรมนี เยอรมันเชพเพิร์ดเป็นสุนัขสายพันธุ์ที่ค่อนข้างใหม่ มีต้นกำเนิดมาตั้งแต่ปี ค.ศ. 1899 โดยจัดอยู่ในกลุ่มของสุนัขต้อนสัตว์และถูกพัฒนาขึ้นมาเพื่อต้อนแกะ เนื่องจากมีความแข็งแรง, ฉลาดและถูกฝึกให้เชื่อฟังตามคำสั่ง จึงมักจะถูกฝึกให้ช่วยงานตำรวจและทหารทั่วโลก เนื่องจากความจงรักภักดีและมีสัญชาตญาณในการปกป้อง จึงทำให้ เยอรมันเชพพิร์ด เป็นหนึ่งในสายพันธุ์ที่ได้รับการจดทะเบียนมากที่สุด

# data[].attributes.attachment_link.authors[].name
DTC Thailand เยอรมันเชพเพิร์ด

# data[].attributes.attachment_link.title
เยอรมันเชฟเฟิร์ด German Shepherd สุนัขสายพันธุ์ฉลาดที่เป็นได้ทุกอย่าง

# data[].attributes.headline
สุนัข : แจ็ค รัสเซลล์ เทอร์เรีย

# data[].attributes.subject
สุนัข : แจ็ค รัสเซลล์ เทอร์เรีย

# data[].attributes.body
สุนัขพันธุ์แจ็ค รัสเซลล์ เทอร์เรียร์ เป็นสุนัขที่มีความสุข กระตือรือล้นและชื่นชอบการทำงานมาก เขามีความสุขที่สุดเมื่อได้รับความเป็นเพื่อนหรือมอบหมายหน้าที่ให้ทำ การขุดเป็นเรื่องปกติสำหรับแจ็ค รัสเซลล์ โดยเฉพาะอย่างยิ่ง เมื่อเขาคิดว่าเป็นหน้าที่ของเขาที่จะทำให้สนามหญ้าของคุณปราศจากสัตว์จำพวกหนู ความสามารถทางการล่าเป็นธรรมชาติในสายพันธุ์นนี้ ดังนั้นความปรารถนาในการล่าบวกกับระดับพลังงานที่สูงทำให้การฝึกเป็นสิ่งจำเป็นมาก
เนื่องจากเป็นเทอร์เรียร์ แจ็ครัสเซลล์สามารถส่งเสียงร้องได้ เป็นสุนัขที่ตื่นตัวและเฝ้าระวังได้ดี กล้าแสดงออกโดยธรรมชาติและไม่ทนต่อเด็กเล็กและสัตว์อื่นในบ้าน อาจจะก้าวร้าวใส่สุนัขตัวอื่นได้

# data[].attributes.headline
สุนัข : ไซบีเรียน ฮัสกี 

# data[].attributes.subject
สุนัข : ไซบีเรียน ฮัสกี 

# data[].attributes.body
สุนัขพันธุ์ไซบีเรียน ฮัสกี้ (Siberian Husky) เป็นสุนัขสายพันธุ์ขนาดกลาง มีขนฟูหนา มีต้นกำเนิดมาจากทางฝั่งตะวันออกของไซบีเรีย ประเทศรัสเซีย โดยพัฒนาสายพันธุ์มาจากสุนัขวงศ์สปิตซ์ (Spitz) ซึ่งเป็นสุนัขสายพันธุ์ที่มีขนยาวหนา หางเรียวคล้ายรูปเคียว (Sickle Tail) ใบหูตั้งเด่นเป็นรูปสามเหลี่ยม
ไซบีเรียน ฮัสกี้ มีนิสัย ร่าเริง แข็งแรง เต็มไปด้วยพลัง ซึ่งเป็นนิสัยที่สืบทอดมาจากสุนัขสายพันธุ์บรรพบุรุษที่ดำรงชีวิตอยู่ในสภาพภูมิประเทศเเละภูมิอากาศที่โหดร้ายเเละหนาวเย็นในเเถบไซบีเรีย โดยสุนัขพันธุ์ไซบีเรียน ฮัสกี้ นี้ เป็นสุนัขที่ได้รับความนิยมเลี้ยงในหมู่ชาวชุกชี (Chuckchi) ซึ่งมีถิ่นอยู่อาศัยใกล้กับมหาสมุทรอาร์กติกทางตะวันออกของรัสเซีย โดยพวกเขานำมาเลี้ยงไว้ใช้งานเป็นสุนัขลากเลื่อน สำหรับบรรทุกสิ่งของเเละสัมภาระต่าง ๆ ไปตามเส้นทางที่เต็มไปด้วยหิมะระยะทางไกล ๆ

# data[].attributes.headline
สุนัข : เฟรนช์ บูลด็อก 

# data[].attributes.subject
สุนัข : เฟรนช์ บูลด็อก 

# data[].attributes.body
สุนัขพันธุ์เฟรนช์ บูลด็อก น้องหมาหน้าย่น แสนอ่อนโยนและรักเด็ก มีลักษณะคล้ายกับน้องหมาพันธุ์บูลด็อก ต่างกันตรงที่เฟรนช์ บูลด็อกมีหูชี้ตั้งตรงเหมือนค้างคาว และมีรูปร่างที่เล็กกว่านิดหน่อย

เฟรนช์ บูลด็อก มีต้นกำเนิดมาจากประเทศฝรั่งเศส เริ่มแรกพ่อค้าร้านเนื้อเลี้ยงเพื่อช่วยเฝ้ายามที่ร้าน แต่ในเวลาต่อมาน้องหมาสายพันธุ์นี้กลับได้รับความนิยมเป็นอย่างมาก โดยเฉพาะในหมู่สาวๆ และยังขึ้นแท่นน้องหมาสุดป็อปปูล่าแห่งเกาะอังกฤษไปเมื่อปี 2016 ที่ผ่านมาอีกด้วย